Еуразиялық экономикалық одақтың Кеден кодексі туралы шартты ратификациялау туралы
442-бап. Уәкілетті экономикалық оператордың міндеттері

1. Уәкілетті экономикалық оператор:
1) осы Кодекстің
433-бабы
1-тармағының 7-тармақшасына сәйкес уәкілетті экономикалық операторлардың тізіліміне енгізу шарттарын сақтауға:
2) осы Кодекстің
436-бабына
сәйкес уәкілетті экономикалық оператордың міндеттерін орындауды қамтамасыз етуге;
3) мұндай заңды тұлғаны уәкілетті экономикалық операторлардың тізіліміне енгізген кеден органын уәкілетті экономикалық операторлардың тізіліміне енгізілген кезде өзі мәлімдеген мәліметтердің өзгергені туралы хабарлауға және мұндай мәліметтер өзгерген күннен бастап немесе оған мұндай өзгерістер белгілі болған күннен бастап күнтізбелік 14 күн ішінде хабардар етуге және мұндай өзгерістерді растайтын құжаттарды табыс етуге;
4) осы Кодекске сәйкес осы Кодекстің
55-бабы
3-тармағы және
73-бабы
3-тармағына сәйкес кеден органы жолдаған хабарламада көрсетілген мерзімнің соңғы күнінен кешіктірмей кедендік баждарды, салықтарды, арнайы, демпингке қарсы, өтем баждарын төлеу жөніндегі міндетті орындауға;
5) осы Кодексте, өзге де кедендік реттеу саласындағы халықаралық шарттар мен актілерде және (немесе) кедендік реттеу туралы мүше мемлекеттердің заңнамасында көзделген өзге де міндеттерді орындауға міндетті.
2. Бірінші немесе үшінші типті куәліктерін берумен бірге уәкілетті экономикалық операторлардың тізіліміне енгізілген уәкілетті экономикалық операторлар, осы баптың 1-тармағында көзделген міндеттерді сақтаудан басқа, сондай-ақ осы Кодекстің
437-бабы
2-тармағының 6-тармақшасына сәйкес Комиссия айқындаған пломбаға қойылатын талаптарды сақтауға міндетті.
3. Екінші немесе үшінші типті куәліктерін берумен уәкілетті экономикалық операторлардың тізіліміне енгізілген уәкілетті экономикалық операторлар осы баптың 1-тармағында көзделген міндеттерді сақтаудан басқа, сондай-ақ:
1) осы Кодекстің
433-бабы
3-тармағының 2-4-тармақшаларында көзделген уәкілетті экономикалық операторлардың тізіліміне енгізу шарттарын сақтауға;
2) осы Кодекстің
437-бабы
7-тармағына сәйкес Комиссия айқындаған кеден органдары пайдаланатын идентификаттау құралдарын қолдану тәртібін сақтауға;
3) кедендік бақылаудағы тауарларды сақтау жүзеге асыратын уәкілетті экономикалық оператордың құрылыс жайларында, үй жайларында (үй-жайлардың бөліктерінде) және (немесе) ашық алаңдарында (ашық алаңдардың бөліктерінде) сондай-ақ мұндай тауарларды есепке алу жүйесіне кеден органдарының лауазымды адамдарының кедергісіз қол жеткізуін ұсыну туралы кеден органдарының талаптарын орындауға міндетті.
4. Кеден органына осы баптың 1-тармағынын 3-тармағында айқындалған мерзім ішінде уәкілетті экономикалық операторлардың тізіліміне енгізу кезінде ол мәлімдеген мәліметтердің өзгеруі туралы ақпаратты табыс етпеген кезде, уәкілетті экономикалық оператор мүше мемлекеттердің заңнамасына сәйкес жауаптылықта болады.
5. Заңды тұлғаға берілген куәліктің қолданысы тоқтатыла тұрған немесе уәкілетті экономикалық операторлар тізілімінен заңды тұлғаны алып тастаған жағдайда, осы тұлға куәліктің, қолданысын тоқтата тұрғанға не уәкілетті экономикалық операторлар тізілімінен заңды тұлғаны алып тастағанға дейінгі кедендік транзит кедендік рәсіміне сәйкес тауарларды тасу (тасымалдау) тауарларды уақытша сақтау кезінде және өзге де жағдайларда кедендік операцияларды не өзге де әрекеттерді жасау бойынша туындаған міндеттерді жасауға міндетті.